ગઈકાલે સ્પેશિયલ ઝડતી સ્ક્વોડના જેલર અને તેમની ટીમે નવી જેલના સર્કલ યાર્ડ નંબર ૧૦માં બાતમીના આધારે તપાસ કરતા દરવાજાની બહારના ભાગે તપાસ કરતાં ખુલ્લી જગ્યામાં જમીનમાં દાટેલો એક મોબાઈલ ફોન મળી આવ્યો હતો. ફોંન મળી આવતા યાર્ડ નંબર ૧૦/૧ અને ૧૦/રરની વચ્ચે કોમન બાથરૂમના દરવાજાના ખાંચામાં તપાસ કરતા અન્ય એક મોબાઈલ પણ મળી આવ્યો હતો. બે મોબાઈલ મળી આવતા બેરેકમાં હાજર કાચા કામના કેદીઓની પૂછપરછ કરતા મોબાઈલ ફોનની કોઈ પણ આરોપીએ કબૂલાત કરી ન હતી. જેથી જેલરે મોબાઈલ ફોન કબજે કરી રાણીપ પોલીસ સ્ટેશનમાં ફરિયાદ આપતાં પોલીસે અજાણી વ્યક્તિ સામે ગુનો નોંધી વધુ તપાસ શરૂ કરી છે. અત્રે ઉલ્લેખનીય છે કે જેલમાં ફોર જી જામર હોવા છતાં મોબાઈલ મળે છે. એનો અર્થ એ થયો કે જામર કામ કરતા નથી અથવા તો કેદીઓ માટે ચોક્કસ સમયે ઠપ્પ કરી દેવામાં આવે છે. જેલ સત્તાધીશોની સુરક્ષા વ્યવસ્થા સામે ઉઠી રહેલા આવા સવાલોને લઇ ફરી એકવાર વિવાદ જાગ્યો છે. સરકાર અને તંત્ર દ્વારા આ સમગ્ર મામલે શું કાર્યવાહી થાય છે તે જોવાનું રહ્યું.